|  |  |
| --- | --- |
| Alsó- Tisza-menti Önkormányzati TársulásTársulási Tanácsa E l n ö k é t ő l ***6647 Csanytelek, Volentér János tér 2.***  ***Tel.: 63 / 578–510 Fax: 63 / 578-517***  ***e-mail: atmot@csanytelek.hu*** | Csanyteleki Polgármesteri Hivatal Vezetőjétől, Feladatellátó törvényességi felelőstől  ***🖂 6647. Csanytelek, Volentér János tér 2.***  ***Tel.: 63/578-512***  ***e-mail:*** [*jegyzo@csanytelek.hu*](mailto:jegyzo@csanytelek.hu) |

A/3-1/2020.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2020. januári ülésére**

**Tárgy:** *az Alsó- Tisza-menti Önkormányzati Társulás Társulási Megállapodása egységes szerkezetbe foglalt 8. módosítása helyébe lépő módosítása jóváhagyása*

**Tisztelt Társulási Tanács!**

Visszautalunk az Alsó- Tisza-menti Önkormányzati Társulás (a továbbiakban: Társulás) **Társulási Megállapodása** elmúlt év április havában jóváhagyott és július 01. napjával hatályba léptetett 8. módosítására, melyben szereplő változások *törzskönyvi nyilvántartáson való átvezetése* informatikai és adminisztrációs ellhetetlenülése miatt az elmúlt évben nem mehetett végbe. A dokumentumok elektronikus úton történő továbbítása, illetve annak az eljáró szerv általi fogadása az eltérő informatikai rendszerek miatt nem alkalmas, ezért át kellett térni a papír alapú dokumentumok küldésére, amely eljárás sikeresen lezajlott.

Az eltelt időszak alatt több olyan vonatkozó központi jogszabály is módosult, amely befolyásolta az érintett dokumentumok Magyar Államkincstár Csongrád Megyei Igazgatósága általi befogadását, mint az Ávr. és a 68/2013. (XII. 29.) NGM rendelet, amely szabályai alapján készült a Társulási Megállapodás II. Fejezete 2. pontja. A törzskönyvi bejegyzésre irányadó, a kormányzati funkciók és államháztartási szakágazatok szabályozási rendjéről szóló 15/2019. (XII. 7.) PM rendelet 2020. január 01. napjával lépett hatályba, amely hatályon kívül helyezte a 68/2012. (XII. 29.) NGM rendeletet. A PM rendelet 9. §-a akként rendelkezik, hogy a már létező költségvetési szervek alapító okiratát, a költségvetési szervnek nem minősülő törzskönyvi jogi személyek (pl. Társulás) létesítő okiratát (a Társulás Társulási Megállapodását), a PM rendelet hatálybalépését követő 90 napon belül (2020. március 30. napjáig) módosítani kell.

Összevetve az NGM rendelet és a PM rendeletben foglaltakat a Társulási Megállapodásban szereplő kormányzati funkcióként feltüntetettekkel, az alábbi 3 kormányzati funkció esetén eltérést tapasztalunk, melynek módosítására, ill. törlésére van szükség ahhoz, hogy az megfeleljen a vonatkozó központi jogszabályban foglaltaknak. Ezért az

1. **086090 Mindenféle** egyéb szabadidős szolgáltatás,
2. **096015 Gyermekétkeztetés** köznevelési intézményben,
3. **102021** Időskorúak, demens betegek tartós bentlakásos ellátása

**kódszám** alatt feltüntetett

a) pont esetében: „Egyéb szabadidős szolgáltatás”

b) pont esetében: „Gyermekétkeztetés köznevelési intézményben”

c) pont esetében: „ Időskorúak, demens betegek tartós bentlakásos ellátása”

szövegére kell megváltoztatni, a c) pontot pedig törölni, a többi kormányzati funkció változtatás nélküli fenntartásával.

Ezzel az intézkedéssel lehetőség nyílik a változások törzskönyvi nyilvántartáson való átvezettetésére, melyhez elengedhetetlenül szükséges a Tagönkormányzatok minősített többséggel hozott döntése a Társulási Megállapodás (egységes szerkezetbe foglalt) 8. módosítása helyébe lépő módosítása jóváhagyása támogatására.

**Tisztelt Társulási Tanács!**

Indítványozzuk a tárgyi előterjesztésben, annak határozati javaslatában és ezen előterjesztéshez 1. mellékletként csatolt Társulási Megállapodás változtatás nélküli jóváhagyását azzal, hogy az abban foglaltakkal a 4 Tagönkormányzat Képviselő-testülete egyetért.

C s a n y t e l e k, 2020. január 10.

Tisztelettel:

Erhard Gyula Kató Pálné

Alsó- Tisza-menti Önkormányzati Társulási Feladatellátó jegyzője

Társulási Tanácsa Elnöke Törvényességi felelős

**…/2020. (I. ..) Atmöt határozat**

**Tárgy:**  *az Alsó- Tisza-menti Önkormányzati Társulás Társulási Megállapodása egységes szerkezetbe foglalt 8. módosítása helyébe lépő módosítása jóváhagyása*

**Határozati j a v a s l a t**

Az **Alsó- Tisza-menti Önkormányzati Társulás Társulási Tanácsa** megtárgyalta a fenti tárgyú előterjesztésben foglaltakat, melynél figyelembe-vette a Társulás Tagönkormányzatai Képviselő-testületei által minősített többséggel hozott támogató döntését és az alábbi döntést hozta.

1. A Társulás Társulási Tanácsa az ezen határozathoz 1. mellékletként csatolt **Társulás Társulási Megállapodása** **II. fejezete 2.) pontját hatályon kívül helyezi és helyébe az alábbi rendelkezést lépteti:**

A Társulás kormányzati funkciói:

* 011130 Önkormányzatok és önkormányzati hivatalok jogalkotó és

általános igazgatási tevékenysége

* 013360 Más szerv részére végzett pénzügyi-gazdálkodási, üzemeltetési,

egyéb szolgáltatások

* 041140 Területfejlesztés igazgatása
* 041233 Hosszabb időtartamú közfoglalkoztatás
* 041237 Közfoglalkoztatási mintaprogram
* 061020 Lakóépület építése
* 081045 Szabadidősport- (rekreációs sport-) tevékenység és támogatása
* 086090 Egyéb szabadidős szolgáltatás
* 091120 Sajátos nevelési igényű gyermekek óvodai nevelésének, ellátásának szakmai feladatai
* 095020 Iskolarendszeren kívüli egyéb oktatás, képzés
* 096015 Gyermekétkeztetés köznevelési intézményben
* 096025 Munkahelyi étkeztetés köznevelési intézményben
* 091140 Óvodai nevelés, ellátás működtetési feladatai
* 098031 Pedagógiai szakmai szolgáltatások szakmai feladatai
* 102023 Időskorúak tartós bentlakásos ellátása
* 102024 Demens betegek tartós bentlakásos ellátása
* 104031 Gyermekek bölcsődében és mini bölcsődében történő ellátása
* 104035 Gyermekétkeztetés bölcsődében, fogyatékosok nappali intézményében
* 101143 Pszichiátriai betegek közösségi alapellátása
* 101144 Szenvedélybetegek közösségi alapellátása (kivéve: alacsonyküszöbű ellátás)
* 101221 Fogyatékossággal élők nappali ellátása
* 101222 Támogató szolgáltatás fogyatékos személyek részére
* 102031 Idősek nappali ellátása
* 102032 Demens betegek nappali ellátása
* 104042 Család és gyermekjóléti szolgáltatások
* 107051 Szociális étkeztetés szociális konyhán
* 107052 Házi segítségnyújtás
* 107053 Jelzőrendszeres házi segítséggyújtás
* 107055 Falugondnoki, tanyagondnoki szolgáltatás

1. A Társulás Társulási Tanácsa elrendeli a tárgyi határozathoz 1. mellékletként csatolt **Társulási Megállapodás** Magyar Államkincstár Csongrád Megyei Igazgatóságához papír alapon való benyújtását, kezdeményezve a változások törzskönyvi nyilvántartáson való átvezettetését.

Végrehajtás határideje: azonnal és folyamatos

Végrehajtásért felelős: Kató Pálné feladatellátó jegyző

1. A Társulás Társulási Tanácsa rögzíti, hogy e tárgyi határozatot a kormányzati funkciók és államháztartási szagágazatok osztályozási rendjéről szóló 15/2019. (XII. 7.) PM rendelet 9. § rendelkezéseinek is eleget-téve adta ki.

Határozatról értesítést kap:

* Társulási Tanács Elnöke és Tagönkormányzatok Polgármesterei (Székhelyén)
* Magyar Államkincstár Csongrád Megyei Igazgatósága (Szeged)
* Kató Pálné feladatellátó jegyző és általa
* Tóth Józsefné Adó- és Pénzügyi Iroda Vezetője (Helyben)
* Irattár